༄༅༅། །བསང་མཆོད་འདོད་དགུའི་ཆར་འབེབས་
ཞེས་བྱ་བ་བཞུགས་སོ། །
༄༅། །བླ་མ་ཡི་དམ་མཁའ་འགྲོའི་ཚོགས་ལ་ཕྱག་འཚལ་ལོ། །འདིར་ལྷ་བསང་
གཏོང་བར་འདོད་པས། རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་གཅིག་
ཕྱག་གཉིས་ཀྱིས་གྲི་གུག་དང་ཐོད་པ་འཛིན་པའི་སྐུར་བཞེངས་པར་གྱུར། བསྐང
རྫས་བྱིན་གྱིས་བརླབ་པ་ནི། ཨོཾ་ཧྲཱིཿཧྲཱིཿཝི་ཀྲི་ཏཱ་ན་ན་ཧཱུྃཧཱུཾ་ཕཊ། ཨོཾ་སྭཱབྷཱ་ཝ་ཞེས་པ་ནས་
སྟོང་བའི་ངང་ལས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་
བའི་བླ་མ་ཡི་དམ་ཡུལ་ལྷ་གཉན་པོ་འཁོར་དང་བཅས་པ་མཉེས་པར་བྱེད་པའི་དམ་
རྫས། སྤྱན་གཟིགས། མཆོད་པའི་བྱེ་བྲག་བསམ་གྱིས་མི་ཁྱབ་པ་ཞིག་བླ་མ་ཡི་
དམ་ཡུལ་ལྷ་གཉན་པོ་འཁོར་དང་བཅས་པའི་སྤྱན་ལམ་དུ་འབྱུང་ཞིང་རྒྱས་པར་གྱུར་
ཅིག ༀ་སརྦ་བིད་པཱུ་ར་པཱུ་ར་ཞེས་པ་ནས། བདག་གི་བསམ་པའི་སྟོབས་དང་ནི། །
ཞེས་པ་ནས། ཐོགས་པ་མེད་པར་འབྱུང་གྱུར་ཅིག ཧཱུཾ ལྷུན་གྲུབ་བདེ་བ་ཆེན་པོའི་
ཕོ་བྲང་ནས། །མཁའ་ལ་ཆུ་འཛིན་ཐོལ་གྱིས་འཁྲིགས་པ་ལྟར། །བླ་མ་ཡི་དམ་ཆོས་
སྐྱོང་སྲུང་མའི་ཚོགས། །མ་ལུས་གནས་འདིར་སྤྱན་འདྲེན་གཤེགས་སུ་གསོལ། །
ཁྱད་པར་བསང་གི་མགྲོན་དུ་འབོད་པ་ནི། །པཱ་ཡན་ཆ་ཀན་པཱ་ཡན་ཅུ་རུ་ཁི། །ཐུ་ས་
23.5

ཐུ་རི་ཨུ་ལན་ཧཱ་ཏཱ་དང་། །ན་ར་སུ་ཐུ་རི་དང་ཆོག་ཨུན་ཏུར། །སམ་ཅི་ཐུ་དང་སུའི་
;
'.
ཅི་ཧོར་ཀོ་ཆད། །ཨ་ཀོ་མུ་རེན་ཧོ་ཀོལ་ཐུ་གོལ་དང༌། །སིན་ཅི་ཐུ་དང་རག་ཤན་
གོལ་ལ་སོགས། །འབབ་ཆུ་ཁྲོན་པ་ལམ་འཕྲང་སུམ་མདོ་དང༌། །ལ་སྒང་གཉའ་
ག་ཕ་བོང་ཤིང་གཅིག་དང་། །རི་ཐང་ནེའུ་གསིང་སོགས་ལ་གནས་པ་ཡི། །ཡུལ་
འདིར་མགྲོན་རིགས་ཐམས་ཅད་སྤྱན་འདྲེན་ན། །འདིར་བྱོན་རང་རང་དགྱེས་པའི་
གདན་སྟེང་དུ། །བཞུགས་ནས་མཆོད་པ་བཞེས་ལ་དངོས་གྲུབ་སྩོལ། །ཧཱུཾ སྤྱན་
དྲངས་སྲིད་ཞིའི་མགྲོན་རྣམས་བདག་ལ་དགོངས། །བདག་ཅག་འདོར་ལེན་བྱ་བྱེད་
མི་མཁས་པའི། །ཁྱོད་ཀྱི་སྐུ་གསུང་ཐུགས་དང་འགལ་གྱུར་པའི། །ཕོག་ཐུག་བྱུང་
བའི་ཉེས་པ་མ་ལུས་བཤགས། །ཧཱུཾ སྔགས་དང་ཏིང་འཛིན་ཕྱག་རྒྱའི་མཐུ་རྣམས་
ལས། །རང་རང་དགྱེས་པའི་རྫས་སུ་བྱིན་བརླབས་པའི། །དངོས་བཤམས་ཡིད་
སྤྲུལ་མཆོད་སྤྲིན་རྒྱ་མཚོའི་ཚོགས། །མགྲོན་རིགས་རྣམས་ཀྱི་སྤྱན་ལམ་འབྱུང་གྱུར་
ཅིག །འདོད་ཡོན་ལྔ་དང་རྒྱལ་སྲིད་རིན་ཆེན་བདུན། །རྟ་ནོར་ཕག་ལུག་སྟག་
སེང་ལྕེ་སྤྱང་ཁྱི། །ཁྱུང་འབྲུག་དོམ་དྲེད་སྤྲ་སྤྲེལ་གར་གྱིས་མཛེས། །འདབ་ཆགས་
སྣ་ཚོགས་འཕུར་ལྡིང་གཡོ་བ་ཡིས། །འདིར་བྱོན་མགྲོན་རིགས་རྣམས་ཀྱི་ཐུགས་དམ་
བསྐང་། །འགལ་རྐྱེན་ཀུན་སེལ་མཐུན་རྐྱེན་མ་ལུས་སྒྲུབས། །རྒྱལ་མཚན་བ་དན་
འཕན་རྣམས་རྣམ་པར་བཀྲ། །འཇའ་ཚོན་ལྟར་བཀྲ་དར་ཚོན་སྣ་ཚོགས་དང་། །
བཟང་དྲུག་ཞོ་ཤ་གསུམ་དང་པུ་ཤེལ་རྩེ། །སླེ་ཏྲེས་ལ་སོགས་སྨན་སྣའི་ཚོགས་
རྣམས་ཀྱིས། །འདིར་བྱོན་མགྲོན་རིགས་རྣམས་ཀྱི་ཐུགས་དམ་བསྐང་། །འགལ་
རྐྱེན་ཀུན་སོལ་མཐུན་རྐྱེན་མ་ལུས་སྒྲུབས། །ཁང་བརྩེགས་བཤོས་བུ་ཁྲག་ཆང་
བཏུང་བ་དང་། །ཕྱེ་མར་ཟས་སྣ་ལ་སོགས་བཟའ་བཅའ་དང༌། །མཉེས་པོའི་བདུག་
པ་བསྲེག་པའི་དུད་པའི་སྤྲིན། །མཁོ་དགུའི་འབྱོར་བ་མ་ཚང་མེད་པ་འདིས། །
236

འདིར་བྱོན་མགྲོན་རིགས་རྣམས་ཀྱི་ཐུགས་དམ་བསྐང་། །འགལ་རྐྱེན་ཀུན་སོལ་
lb ol }"
མཐུན་རྐྱེན་མ་ལུས་སྒྲུབས། །བཀྲ་ཤིས་རྟགས་རྫས་ཕྱི་ནང་དམ་རྫས་དང་། །རི་རབ་
གླིང་བཞི་གླིང་ཕྲན་ཉི་ཟླ་དང༌། །ལྷ་མིའི་དཔལ་འབྱོར་མ་ཚང་མེད་པ་རྣམས། །
ཀུན་བཟང་མཆོད་པའི་སྤྲིན་དང་འགྲན་པ་འདིས། །འདིར་བྱོན་མགྲོན་རིགས་
རྣམས་ཀྱི་ཐུགས་དམ་བསྐང་། །འགལ་རྐྱེན་ཀུན་སོལ་མཐུན་རྐྱེན་མ་ལུས་སྒྲུབས། །
ཧཱུཾ རང་བཞིན་ཆོས་ཀྱི་དབྱིངས་ལས་མ་གཡོས་ཀྱང་། །སྣ་ཚོགས་གཟུགས་ཀྱིས་
སྟོང་གསུམ་ཀུན་ཉུལ་བའི། །སྣང་སྲིད་ཡུལ་ལྷ་གཞི་བདག་ཚོགས་རྣམས་ལ། །
བསྟོད་དོ་རྐྱེན་ངན་བར་ཆད་ཐམས་ཅད་བཟློག །བརྟེན་ཅིང་མཆོད་ན་འདོད་པའི་
དངོས་གྲུབ་ཀུན། །འབད་མེད་ཡིད་བཞིན་ནོར་ལྟར་མཆོག་སྩོལ་བའི། །བརྟན་པའི་
སྲུང་མ་གཉན་པོ་འཁོར་བཅས་ལ། །བསྟོད་དོ་བསམ་དོན་ཡིད་བཞིན་འགྲུབ་པར་
མཛོད། །བདག་ཅག་མི་ནོར་འཁོར་དང་བཅས་པ་རྣམས། །སྲུང་མ་གཉན་པོ་ཁྱོད་
ལ་གཉེར་གཏད་ན། །དུས་རྣམ་ཀུན་ཏུ་བསྲུང་ཞིང་སྐྱོབས་པ་དང་། །ལས་བཞིའི་
འཕྲིན་ལས་ཐོགས་མེད་ལྷུན་འགྲུབ་ཤོག །འཛམ་གླིང་སྤྱི་དང་ཁྱད་པར་ཡུལ་
ཕྱོགས་འདིར། །ཆར་ཆུ་དུས་བབས་ལོ་ཕྱུགས་ལེགས་པ་དང་། །ཚེ་དཔལ་སྟོབས་
འབྱོར་མངའ་ཐང་རིགས་རྒྱུད་སོགས། །ཚངས་དང་ལྷ་དབང་སོགས་དང་འགྲན་
ནུས་ཤོག །མདོར་ན་ཡུལ་ལྷ་གཉན་པོ་འཁོར་བཅས་ཀྱིས། །མི་འདོད་རྒུད་པ་
མཐའ་དག་དྲུངས་ཕྱུང་ནས། །སྲིད་ཞིའི་ཕན་བདེ་མ་ལུས་ལོངས་སྤྱོད་པའི། །ཕུན་
ཚོགས་པཀྲ་ཤིས་དགའ་སྟོན་རྒྱས་གྱུར་ཅིག །ཅེས་པ་འདི་ནི་ཧ་ར་ཆིན་པེའི་ཟེའི་འཆི་
མེད་རྡོ་རྗེ་དང་། ཨེ་ཕུ་བློ་བཟང་དོན་གྲུབ་གཉིས་ཀྱིས་བསྐུལ་བའི་ངོར། བློ་བཟང་བསྟན་པའི་
ཉི་མས་སྦྱར་ཞིང་། གནས་འདི་དག་གི་ནང་ནས་སམ་ཅི་ཐུ་ཨ་གོ་ལ་འད་ཕྱོགས་འདིའི་གཞི་
བདག་ཀུན་གྱི་སྒོ་ནོར་མཐའ་དག་གནས་པ་ལྟ་བུ་འདུག་པས། རི་འདི་རི་དྭགས་དང་སྤྲ་སྤྲེལ་
237

སོགས་དང༌། ནགས་ཚལ་སོགས་ལ་གནོད་པ་མི་བྱེད་པ་དང་། པཱ་ཡན་ཆ་ཀན་འདིས་ལྗོན་
;
ཤིང་རྒྱས་པ་དང་། འདིས་ཆུ་མིག་རྣམས་ལ་ཀླུ་གཏོར་སོགས་བྱས་ན། ..དགའ་བ་འདུག་པས་
ཡིད་བཞག་འཚལ།: : ཞེས་ཡི་གེ་བ་ནི་གསོལ་དཔོན་དགེ་ཚུལ་བློ་བཟང་ཡོན་ཏན་གྱིས་བགྱིས་
པའོ། ། ། །སརྦ་མངྒ་ལཾ།
238